**ПРЕДЛОГ О Д Л У К Е**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

У претходном петогодишњем периоду др Наташа Симеуновић Бајић је, не укључујући дисертацију, објавила укупно 21 рад. Од тога је објавила три поглавља (два на енглеском језику, један на српском) у тематским зборницима међународног значаја категорија М13 и М14; један рад у чсопису реферисном у WOS-у са импакт фактором 0,456; два рада на енглеском језику у иностраним часописима реферисаним на ERIH PLUS листи која су у вредности еквивалентна категорији М24; два рада у домаћим часописима категорије М24 (од којих један објављује Универзитет у Нишу, а други је реферисан у WOS-у (ESCI) без импакт фактора); два рада у целини објављена у зборницима са међународних конференција (М33); једну монографију националног значаја (М42); два поглавља у тематским зборницима националног значаја (М45); два рада на енглеском језику у домаћем часопису чији је издавач ГИ САНУ категорије М51 који је реферисан у WOS-у (ESCI) без импакт фактора; два рада у часописима категорије М52; два рада у часопису категорије М53, један рад у зборнику са националне конференције (М63) и уредила је један тематски зборник националног значаја (М49). Дисертација је у категорији М71. Од свих објављених радова (не укључујући докторску дисертацију) Наташа Симеуновић Бајић је једини аутор на укупно 7, првопотписани аутор је на 16 радова, другопотписани на 4 рада, а трећепотписани само на једном раду. Сакупила је укупно 68 бодова. Наташа Симеуновић Бајић је излагала своје радове на научним скуповима у Београду и на Универзитету у Бечу, а од 2011. године учествује као сарадник на два научна пројекта (47007, 47027) Министарства просвете, науке и технолошког развоја Републике Србије који још увек трају.

На основу наведене аргументације, кандидаткињи др Наташи Симеуновић Бајић, **даје се позитивна оцена** за резултате научно-истраживачког рада.

У Нишу, 7. 5. 2018.

Управник департмана за комуникологију и новинарство, проф. др Зоран Јовановић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_